
18                                                   DR.31.3.2015                         

 

 

 Tentunya ianya melibatkan kes seksual berlainan jantina. Akan tetapi kes-kes luar 
tabii berapa lelaki, berapa perempuan itu saya tidak ada statistiknya tetapi saya fikir eloklah 
Yang Berhormat Pengerang berjumpa saya lepas persidangan ini.  

 

9. Datuk Jumat bin Haji Idris [Sepanggar] minta Menteri Perdagangan Dalam 
Negeri, Koperasi dan Kepenggunaan menyatakan: 

(a) apakah kementerian berhasrat mengkaji semula program 
“Community Drumming” yang sedang dikuatkuasakan pada hari ini 
kerana tidak menepati sasaran dan membuka ruang penyeludupan 
keluar diesel berbanding memberi manfaat kepada rakyat; dan 

(b) berapakah jumlah peruntukan pada tahun 2014 untuk program ini 
di Sabah dan bilangan syarikat yang terlibat di setiap daerah atau 
zon di Sabah.  

 

 Timbalan Menteri Perdagangan Dalam Negeri, Koperasi dan Kepenggunaan 
[Dato’ Seri Ahmad Bashah bin Md. Hanipah]: Bismillahi Rahmani Rahim, 
Assalamualaikum warahmatullahi wabarakatuh. Salam sejahtera dan salam 1Malaysia. 
Terima kasih Tuan Yang di-Pertua, terima kasih Yang Berhormat Sepanggar di atas soalan 
kepada kementerian.  

 Tuan Yang di-Pertua, kementerian sentiasa membuat kajian semula Program 
Community Drumming melalui kajian keberkesanan menerusi Bengkel Post Mortem 
Pelaksanaan Program Penyeragaman Harga. Tujuan bengkel ini dilaksanakan adalah bagi 
melihat isu-isu pelaksanaan program bagi tahun semasa dan perancangan yang diadakan 
setiap tahun. Antara usaha-usaha yang telah dilakukan oleh kementerian untuk mengatasi 
masalah penyeludupan barang bersubsidi ialah kerajaan kini melaksanakan 
penguatkuasaan secara bersepadu dengan kerjasama agensi penguatkuasaan lain seperti 
Polis Diraja Malaysia (PDRM), Polis Marin, Jabatan Laut, Agensi Penguatkuasaan Maritim 
Malaysia (APMM), pihak kastam dan juga pihak Eastern Sabah Security Command 
(ESSCOM) dan pihak berkuasa tempatan untuk melakukan pemeriksaan secara kerap bagi 
membendung aktiviti penyeludupan daripada berlaku.  

■1130 

Tindakan itu juga telah diambil untuk memastikan semua transporter yang 
membawa bekalan petrol dan diesel ke kawasan pengedaran diwajibkan untuk 
mendapatkan kebenaran daripada pihak kementerian terlebih dahulu melalui pengeluaran 
surat punca bekalan.  Mana-mana transporter yang membawa petrol dan juga diesel di 
bawah program ini tanpa kebenaran daripada pihak kementerian adalah salah di sisi 
undang-undang dan tuduhan boleh diambil oleh mana-mana pihak berkenaan seperti yang 
telah saya nyatakan tadi.   

Bagi soalan (b) Tuan Yang di-Pertua, sejumlah RM105 juta telah diluluskan pada 
tahun 2014 dan di bawah Program Penyeragaman Harga bagi negeri Sabah dan 
melibatkan 173 syarikat yang telah dilantik sebagai transporter.  Terima kasih Tuan Yang 
di-Pertua.   

Datuk Jumat bin Haji Idris [Sepanggar]:  Terima kasih Tuan Yang di-Pertua, 
terima kasih Yang Berhormat Menteri.  Soalan tambahan saya, apakah usaha untuk 
memastikan harga barangan di Sabah adalah seperti di Semenanjung supaya rakyat Sabah 
tidak perlu menanggung harga barang yang tinggi disebabkan kos pengangkutan?   

Keduanya, apakah langkah-langkah kementerian untuk memastikan bahawa 
community drumming ini berjalan dengan baik, adil dan saksama dan tidak diseludup ke 
negara lain?  Terima kasih.   

Dato' Seri Ahmad Bashah bin Md. Hanipah:  Terima kasih Yang Berhormat di 
atas soalan tambahan. Memang community drumming ataupun penyeragaman harga ini 
dilaksanakan oleh kerajaan adalah untuk memastikan supaya harga barang-barang yang 
dijual di pedalaman, di pos yang telah ditetapkan oleh pihak kerajaan, harganya seragam 
dengan harga di seluruh negara. Jadi, sebab itu bagi segi kos pengangkutan ini ditanggung 
oleh kerajaan bagi memastikan harga ini adalah harga yang sama.  Sekiranya terdapat ada 



Tentunya ianya melibatkan kes seksual berlainan jantina. Akan tetapi kes-kes luar tabii berapa lelaki, berapa perempuan itu saya tidak ada statistiknya tetapi saya fikir eloklah Yang Berhormat Pengerang berjumpa saya lepas persidangan ini. 9. Datuk Jumat bin Haji Idris [Sepanggar] minta Menteri Perdagangan Dalam Negeri, Koperasi dan Kepenggunaan menyatakan: (a) apakah kementerian berhasrat mengkaji semula program "Community Drumming" yang sedang dikuatkuasakan pada hari ini kerana tidak menepati sasaran dan membuka ruang penyeludupan keluar diesel berbanding memberi manfaat kepada rakyat; dan (b) berapakah jumlah peruntukan pada tahun 2014 untuk program ini di Sabah dan bilangan syarikat yang terlibat di setiap daerah atau zon di Sabah. Timbalan Menteri Perdagangan Dalam Negeri, Koperasi dan Kepenggunaan [Dato' Seri Ahmad Bashah bin Md. Hanipah]: Bismillahi Rahmani Rahim, Assalamualaikum warahmatullahi wabarakatuh. Salam sejahtera dan salam 1Malaysia. Terima kasih Tuan Yang di-Pertua, terima kasih Yang Berhormat Sepanggar di atas soalan kepada kementerian. Tuan Yang di-Pertua, kementerian sentiasa membuat kajian semula Program Community Drumming melalui kajian keberkesanan menerusi Bengkel Post Mortem Pelaksanaan Program Penyeragaman Harga. Tujuan bengkel ini dilaksanakan adalah bagi melihat isu-isu pelaksanaan program bagi tahun semasa dan perancangan yang diadakan setiap tahun. Antara usaha-usaha yang telah dilakukan oleh kementerian untuk mengatasi masalah penyeludupan barang bersubsidi ialah kerajaan kini melaksanakan penguatkuasaan secara bersepadu dengan kerjasama agensi penguatkuasaan lain seperti Polis Diraja Malaysia (PDRM), Polis Marin, Jabatan Laut, Agensi Penguatkuasaan Maritim Malaysia (APMM), pihak kastam dan juga pihak Eastern Sabah Security Command (ESSCOM) dan pihak berkuasa tempatan untuk melakukan pemeriksaan secara kerap bagi membendung aktiviti penyeludupan daripada berlaku. #1130 Tindakan itu juga telah diambil untuk memastikan semua transporter yang membawa bekalan petrol dan diesel ke kawasan pengedaran diwajibkan untuk mendapatkan kebenaran daripada pihak kementerian terlebih dahulu melalui pengeluaran surat punca bekalan. Mana-mana transporter yang membawa petrol dan juga diesel di bawah program ini tanpa kebenaran daripada pihak kementerian adalah salah di sisi undang-undang dan tuduhan boleh diambil oleh mana-mana pihak berkenaan seperti yang telah saya nyatakan tadi. Bagi soalan (b) Tuan Yang di-Pertua, sejumlah RM105 juta telah diluluskan pada tahun 2014 dan di bawah Program Penyeragaman Harga bagi negeri Sabah dan melibatkan 173 syarikat yang telah dilantik sebagai transporter. Terima kasih Tuan Yang di-Pertua. Datuk Jumat bin Haji Idris [Sepanggar]: Terima kasih Tuan Yang di-Pertua, terima kasih Yang Berhormat Menteri. Soalan tambahan saya, apakah usaha untuk memastikan harga barangan di Sabah adalah seperti di Semenanjung supaya rakyat Sabah tidak perlu menanggung harga barang yang tinggi disebabkan kos pengangkutan? Keduanya, apakah langkah-langkah kementerian untuk memastikan bahawa community drumming ini berjalan dengan baik, adil dan saksama dan tidak diseludup ke negara lain? Terima kasih. Dato' Seri Ahmad Bashah bin Md. Hanipah: Terima kasih Yang Berhormat di atas soalan tambahan. Memang community drumming ataupun penyeragaman harga ini dilaksanakan oleh kerajaan adalah untuk memastikan supaya harga barang-barang yang dijual di pedalaman, di pos yang telah ditetapkan oleh pihak kerajaan, harganya seragam dengan harga di seluruh negara. Jadi, sebab itu bagi segi kos pengangkutan ini ditanggung oleh kerajaan bagi memastikan harga ini adalah harga yang sama. Sekiranya terdapat ada.